CELEX: 62013CN0420
Language: da
Date: 2013-07-24 00:00:00
Title: Sag C-420/13: Anmodning om præjudiciel afgørelse indgivet af Bundespatentgericht (Tyskland) den 24. juli 2013 — Netto Marken Discount AG & Co. KG mod Deutsches Patent- und Markenamt

26.10.2013   
            
            
               DA
            
            
               Den Europæiske Unions Tidende
            
            
               C 313/8
            
         Anmodning om præjudiciel afgørelse indgivet af Bundespatentgericht (Tyskland) den 24. juli 2013 — Netto Marken Discount AG & Co. KG mod Deutsches Patent- und Markenamt
   (Sag C-420/13)
   2013/C 313/14
   Processprog: tysk
   
      Den forelæggende ret
   
   Bundespatentgericht
   
      Parter i hovedsagen
   
   
      Sagsøger: Netto Marken Discount AG & Co. KG
   
      Sagsøgt: Deutsches Patent- und Markenamt
   
      Præjudicielle spørgsmål
   
   
               1)
            
            
               Skal direktivets (1) artikel 2 fortolkes således, at der med begrebet en tjenesteydelse i bestemmelsens forstand også skal forstås detailhandel med tjenesteydelser?
            
         
               2)
            
            
               Såfremt spørgsmål 1) besvares bekræftende:
               Skal direktivets artikel 2 fortolkes således, at tjenesteydelser, der udbydes af detailhandleren, indholdsmæssigt skal konkretiseres i lige så høj grad som de varer, detailhandleren sælger?
               
                           a)
                        
                        
                           Er tjenesteydelserne tilstrækkeligt konkretiseret, såfremt følgende er anført
                           
                                       aa)
                                    
                                    
                                       alene tjenesteydelsesområdet generelt eller generelle angivelser
                                    
                                 
                                       bb)
                                    
                                    
                                       alene klasse(r) eller
                                    
                                 
                                       cc)
                                    
                                    
                                       hver enkelt konkret tjenesteydelse?
                                    
                                 
                     
                           b)
                        
                        
                           Skal disse oplysninger da lægge fast på tidspunktet for indgivelsen af ansøgningen, eller er der ved angivelse af generelle angivelser eller klasser mulighed for at udskifte eller supplere?
                        
                     
         
               3)
            
            
               Såfremt spørgsmål 1) besvares bekræftende:
               Skal direktivets artikel 2 fortolkes således, at beskyttelsesområdet for varemærker for detailhandelsvirksomheders tjenesteydelser er udvidet til også at omfatte tjenesteydelser, som detailhandleren selv udfører?
            
         
      (1)  Europa-Parlamentets og Rådets direktiv 2008/95/EF af 22.10.2008 om indbyrdes tilnærmelse af medlemsstaternes lovgivning om varemærker (EUT L 299, s. 25)